cyanic-selkie/wikianc huggingface dataset:
অদিতি
অদিতি (সংস্কৃত: अदिति = "অসীম" বা "সীমাহীন") হিন্দুধর্মের একজন বৈদিক দেবী, যাকে অসীমের রূপক অবয়ব বলে মনে করা হয়। ঋগ্বেদে তিনি অনন্ত আকাশ, চেতনা, অতীত, ভবিষ্যত এবং উর্বরতার দেবী হিসেবে উল্লেখিত হয়েছেন। তিনি প্রজাপতি দক্ষের কন্যা ।তিনি আকাশের দেবদেবতা, দ্বাদশ আদিত্যের মাতা এবং বিষ্ণু ও অগ্নি সহ অনেক দেবতার মা হিসাবে পরিচিত। প্রতিটি বিদ্যমান রূপ এবং সত্তার দৈবী মা হিসাবে এবং সমস্ত কিছুর সংশ্লেষণ রূপে, তাকে মহাশূন্য (আকাশ) এবং বাক্যের সাথে একীভূত করে দেখা হয়। তাকে ব্রহ্মার স্ত্রীলিঙ্গ রূপ হিসাবে দেখা যেতে পারে এবং বেদান্তে আদি অস্তিত্ব (মূলাপ্রকৃতি) রূপে কল্পনা করা যেতে পারে। ঋগ্বেদে তাঁর নাম প্রায় ২৫০ বারের ও বেশি উল্লেখ করা রয়েছে এবং তাঁর সম্পর্কে মন্ত্রও রয়েছে।
"অদিতি থেকে দক্ষ এবং দক্ষ থেকে অদিতি" - এই শ্লোকটি থিওসোফিস্টরা "শাশ্বত ঐশ্বরিক মর্মের জন্ম-পুনর্জন্মের চিরন্তন চক্র" এবং ঐশ্বরিক জ্ঞানের প্রসঙ্গ হিসাবে চিন্তা করেন।
মূল
বেদের অনেক স্থানেই অদিতিকে দ্যৌ বা আকাশ বলা হয়েছে। কৃষ্ণযজুর্বেদে পৃথিবীকে অদিতি বলা হয়েছে।  সূর্য এবং অন্যান্য স্বর্গীয় দেবতা আদিত্যদের মা হিসাবে অদিতির উল্লেখ করা হয়েছে। অদিতির প্রথম উল্লেখ পাওয়া যায় ঋগেদে, যা ১৭০০-১১০০ খ্রিস্টপূর্বাব্দে রচিত হয়েছিল বলে অনুমান করা হয় ।  শতপথ ব্রাহ্মণে বর্ণিত হয়েছে যে অদিতিকে আধ্যাত্মিক বলিদানের সময় আহ্বান করা হয় কারণ তিনি পৃথিবীর সমার্থক বলে আখ্যায়িত।
দেবজননী
অদিতিকে সর্বপ্রসূতি বলা হয়। যা তেজঃপুঞ্জ, যা সুন্দর, যা দীপ্তমান, যা মহৎ, যা বলবান, আকাশ, চন্দ্র, সূর্য, বরুণ, মরুৎ, পর্জন্য, সকলের প্রসূতি বলে অদিতি দেবমাতা। ঋষি কাশ্যপ এবং অদিতির তেত্রিশ পুত্র, যার মধ্যে বারোজনকে আদিত্য (দ্বাদশ আদিত্য), এগারজনকে রুদ্র এবং আটজনকে বসু (অষ্টবসু) বলা হয়। । অদিতিকে দেবরাজ ইন্দ্র (দ্বাদশ আদিত্যের একজন) এবং অন্যান্য রাজাদের মাতা। পুরাণে তাঁকে সমগ্র দেবতাদের মাতা বলা হয়েছে। বেদে, অদিতি হলেন দেবমাতা এবং তাঁর মহাজাগতিক শক্তিতেই সমস্ত দেবতাদের জন্ম হয়েছিল বলে বর্ণিত হয়েছে। তিনি প্রাথমিকভাবে যে বারোজন আদিত্যর মাতা, তাদের নাম: বিবস্বান (সূর্য), অর্য্যমা, পূষা, ত্বষ্টা, সবিতা, ভগ, ধাতা, বরুণ, মিত্র, ইন্দ্র, অংশুমান, বিষ্ণু (ভগবান বিষ্ণু বামন অবতারে জন্মগ্রহণ করেছিলেন অদিতির গর্ভে) । তদনুসারে, ভগবান বিষ্ণু শ্রবণা নক্ষত্রের অধীনে শ্রাবণ মাসে (হিন্দু বর্ষপঞ্জীর পঞ্চম মাস, অবনী নামেও খ্যাত) অদিতির পুত্র হিসাবে বামন অবতারে জন্মগ্রহণ করেছিলেন।
ঋগ্বেদে, অদিতি অন্যতম গুরুত্বপূর্ণ দেবতা। মাতৃসত্ত্বা হিসাবে যারা স্তুতি করেন, তাদের রক্ষা করতে এবং ধন-সম্পদ ও প্রাচুর্যের সঞ্চয় করতে অদিতির নিকট প্রার্থনা জানান।
সৃজনশীলতা
থাম্ব|অদিতির পারিবারিক তথ্যাদি সাধারণত ঋগ্বেদে অন্যান্য দেবদেবীদের সাথে অদিতির উল্লেখ পাওয়া যায়। ঊষা এবং পৃথিবীর তুলনায় অদিতিকে স্রষ্টা হিসাবে সংজ্ঞায়িত করা যায়।
স্বাধীনতা
অদিতি মানে স্বাধীনতা। অদিতি নামটিতে মূল "দ" (বাঁধতে বা আনতে) ধাতু অন্তর্ভুক্ত রয়েছে যা তার চরিত্রের আরও একটি বৈশিষ্ট্যের দিকে ইঙ্গিত করে। অ-দিতি হিসাবে তিনি একজন সীমাহীন, মুক্ত আত্মা এবং তাঁর উদ্দেশ্যে লেখা স্তোত্রাবলীতে আবেদন করা হয়ে যে আবেদককে বিভিন্ন বাধা, বিশেষত পাপ ও অসুস্থতা থেকে মুক্ত করার জন্য (মন্ডল ২.২৭.১৪)। একটি স্তোত্রে তাঁকে এমন একজন আবেদনকারীকে মুক্তি দিতে বলা হয়েছে যাকে চোরের মতো বেঁধে রাখা হয়েছে (মন্ডল ৮.৬৭.১৪)। অদিতির অন্য একটি অর্থ 'অননুকরণীয়' বা 'অনন্য'।
শক্তি
অদিতি বৈদিক জনগণের পুরুষতান্ত্রিকতার বিরুদ্ধে এক সোচ্চার প্রতিবাদ। অদিতিকে আকাশের দেবী এবং পৃথিবী দেবী উভয় হিসাবেই বিবেচনা করা হত, যা প্রাগৈতিহাসিক সভ্যতার জন্য খুব বিরল। বেশিরভাগ প্রাগৈতিহাসিক সভ্যতায় আকাশ পিতা এবং পৃথিবী মাতা, এই দ্বৈত নীতি প্রতি সম্মান দেখায়। অদিতিকে বৈদিক সংস্কৃতি দ্বারা প্রথম দেবতার মর্যাদা দেওয়া হয়েছিল। তিনি ঋগ্বেদে "পরাক্রমশালী" হিসাবে সম্বোধিত হন।
অন্যান্য
অন্যান্য বহু হিন্দু দেবদেবীদের মতো অদিতিরও রয়েছে এক পরাক্রমশালী বাহন, ফিনিক্স পাখি। তিনি এই বাহনে চড়ে অসীম আকাশ জুড়ে পর্যটন করেন। বাহনটি শক্তি এবং সম্মানের প্রতীক। তাঁর অস্ত্রগুলির মধ্যে রয়েছে বিখ্যাত ত্রিশূল এবং একটি তরবারি।
মন্দির
কেরালার ভিজনজামে অদিতির একটি সুপরিচিত পুরানো মন্দির রয়েছে। পাহাড়ের পাথর কেটে তৈরি গুহার কাছে মন্দিরটি অবস্থিত।
পাঁশকুড়া
পাঁশকুড়া শহর ভারতের অঙ্গরাজ্য পশ্চিমবঙ্গের মেদিনীপুর বিভাগের অন্তর্গত পূর্ব মেদিনীপুর জেলার তমলুক মহকুমার পাঁশকুড়া সমষ্টি উন্নয়ন কেন্দ্রের সদর ও পৌরসভা৷ এটি কংসাবতী নদীর তীরে অবস্থিত, স্থানীয়ভাবে এটি কাঁসাই নদী নামে পরিচিত৷
নামকরণের ইতিহাস
পাঁশকুড়া নামের একাধিক মতবাদ রয়েছে৷ কাশীজোড়া পরগনার রাজা তার দীক্ষার সময় কালে দীক্ষা দানকারী নিত্যানন্দ চক্রবর্তীকে কিছু জমি দান করেন৷ মানিকরাম গঙ্গোপাধ্যায়ের শীতলামঙ্গল কাব্যে উল্লেখ রয়েছে 'পঞ্চকুড়্যা জমি দিল কর্য ব্রহ্মোত্তর'৷ পঞ্চ অর্থ পাঁচ, কুড়্যা অর্থ নদী উপত্যকার বসতি অঞ্চল৷ এই পঞ্চকুড়্যা বা পাঁচকুড়্যা থেকেই পাঁশকুড়া নামটি এসে থাকতে পারে৷ দ্বিতীয় মতবাদ অনুযায়ী ব্রিটিশরা উলুবেড়িয়া থেকে মোহনপুর যাবার জন্য মেদিনীপুর খাল খনন করার সময় তাঁরা কংসাবতীর নিকট এসে ছাই বা পাঁশ ফেলে এগান থেকে জ্বালানি বা কুড়া সংগ্রহ করে নিয়ে যেতেন৷ ১৮৬৪ খ্রিস্টাব্দে সদরঘাটের নিকট পাঁচকুড়া স্কুল নামে পরিচিত বিদ্যালয়টি বর্তমানে পাঁশকুড়া ব্রাডলি বার্ট হাইস্কুল নামে পরিচিত৷ আরো একটি মতবাদ রয়েছে পাঁশকুড়া নামটি এসেছে পশংগড়া থেকে৷ অতীতে জলসেচের সুবিধার্থে মেদিনীপুর খালের এই এলাকায় লকগেট বা পশং তৈরি করা হয় ও লকগেট সংলগ্ন স্থানকে বলা হত পশংগড়া।
অবস্থান
পাঁশকুড়ার অবস্থান স্থানাঙ্কে৷ এর গড় উচ্চতা সমুদ্র পৃষ্ঠ থেকে ৭ মিটার বা ২৬ ফুট উঁচুতে৷ কলকাতা থেকে চেন্নাইগামী ১৬ নং জাতীয় সড়কের কলকাতা-খড়্গপুর অংশের মাঝামাঝি রয়েছে পাঁশকুড়া৷ এখান থেকে উত্তরে বিস্তৃত রয়েছে ১১৬ এ নং জাতীয় সড়ক।
নগরায়ন
২০০১ খ্রিস্টাব্দে তমলুক সদর মহকুমার নগরীয় জনসংখ্যা মোট জনসংখ্যার ৫.৯২ শতাংশ, যা ২০১১ খ্রিস্টাব্দে বৃৃৃৃদ্ধি পেয়ে ১২.১৫ শতাংশ হয়েছে৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী পাঁশকুড়ার মোট জনসংখ্যা ৫৭,৯৩২ জন, যেখানে ২৯,৭৪০ জন পুরু ও ২৮,১৯২ জন নারী৷ অর্থাৎ প্রতিহাজার পুরুষে ৯৪৮ জন নারীর বাস৷ মোট পরিবার সংখ্যা ১১,৭৪৩ টি৷ ছয় বছর অনূর্ধ্ব শিশু সংখ্যা ৬,৯৪৩, যা মোট জনসংখ্যার ১১.৯৮ শতাংশ৷ পাঁশকুড়ার মোট সাক্ষরতার হার ৮৪.৯৭ শতাংশ, যেখানে পুরুষ সাক্ষরতার হার ৮৯.৯১ শতাংশ ও নারী সাক্ষরতার হার ৭৯.৭৭ শতাংশ৷
বিশেষ রান্না
পাঁশকুড়ার চপ বা পাঁশকুড়ার আলুর চপ একটি বিখ্যাত জল খাবারের পদ৷
দীননাথ ভার্গব
দীননাথ ভার্গব (১ নভেম্বর ১৯২৭ – ২৪ ডিসেম্বর ২০১৬) ছিলেন আন্তর্জাতিক খ্যাতিসম্পন্ন একজন ভারতীয় চিত্রশিল্পী। তিনি রবীন্দ্রনাথ ঠাকুরের শান্তিনিকেতনের শিল্পগুরু আচার্য নন্দলাল বসুর অন্যতম ছাত্র ছিলেন। আচার্যের নেতৃত্বে ভারতীয় সংবিধানের মূল পাণ্ডুলিপি অলংকরণের দায়িত্বপ্রাপ্ত শিল্পীগোষ্ঠীর অন্যতম সদস্য ছিলেন তিনি। তার তৈরি ওয়াশ পেইন্টিংও চিত্রকলার জগতে অনন্য।
জন্ম ও সংক্ষিপ্ত জীবন
দীননাথ ভার্গবের জন্ম ব্রিটিশ ভারতের মধ্যপ্রদেশের বেতুল জেলার মুলতাইতে। তিনি চারুকলায়  শিক্ষা লাভের  জন্য শান্তিনিকেতন আসেন এবং ১৯৪৯-৫০ খ্রিস্টাব্দে কলাভবনের প্রথমবর্ষের ছাত্র ছিলেন। ভারতের প্রথম প্রধানমন্ত্রী জওহরলাল নেহেরু ভারতের সংবিধানের মূল পান্ডুলিপি নকশার  দায়িত্ব কলাভবনের অধ্যক্ষ বিখ্যাত চিত্রশিল্পী নন্দলাল বসুকে দিলে আচার্য  অশোক স্তম্ভ তৈরীর দায়িত্ব দেন তার ছাত্র দীননাথ ভার্গবকে। অশোকস্তম্ভে সিংহের বাস্তবরূপ দিতে শিল্পগুরুর নির্দেশে দীননাথ টানা তিন মাস ধরে প্রতিনিয়ত কলকাতার চিড়িয়াখানায় যেতেন। চিডিয়াখানার সিংহদের সামনে থেকে তাদের দাঁড়ানো, বসা সমস্ত কিছু পুঙ্খানুপুঙ্খভাবে পর্যবেক্ষণ করতেন। থাম্ব|[[ভারতের জাতীয় প্রতীক]] থাম্ব সারনাথে পাওয়া সম্রাট অশোকের আমলের প্রাচীন ভাস্কর্য “লায়ন ক্যাপিটাল অব অশোক” এর উপর ভিত্তি করেই অশোকস্তম্ভের নকশা তৈরি করা হয় এবং এটিই কার্যত ১৯৫০ খ্রিস্টাব্দের ২৬ জানুয়ারি জাতীয় প্রতীক হিসাবে স্বীকৃতি পায়। এটিই মূল সংবিধানের প্রথম পাতায় মুন্ডক উপনিষদ হতে গৃহীত “সত্যমেব জয়তে” (সত্যেরই জয় হয়) - এই নীতিবাক্য সহ সন্নিবেশিত হয়। পুরানো অশোকস্তম্ভের মূল শিল্পকর্মের একটি প্রতিরূপ দীননাথ ১৯৮৫ খ্রিস্টাব্দে সম্পন্ন করেন এবং সেটি তার পরিবারের কাছে সংরক্ষিত আছে।
২০১৩ পাকিস্তান ক্রিকেট দলের ওয়েস্ট ইন্ডিজ সফর
পাকিস্তান ক্রিকেট দল ১৪ জুলাই থেকে ২৮ জুলাই, ২০১৩ তারিখ পর্যন্ত ওয়েস্ট ইন্ডিজ সফরে ৫টি একদিনের আন্তর্জাতিক এবং ২টি টুয়েন্টি২০ আন্তর্জাতিক খেলায় অংশগ্রহণ করে। দুইটি টেস্ট ম্যাচ রাখা হলেও ভারত, শ্রীলঙ্কা এবং স্বাগতিক দলের অংশগ্রহণে ত্রি-দেশীয় সিরিজের জন্যে তা বাদ দেয়া হয়। ওয়েস্ট ইন্ডিজ ক্রিকেট বোর্ড সফর বাতিল করে আগস্টে অংশগ্রহণের জন্য পাকিস্তান ক্রিকেট বোর্ডকে অনুরোধ করলেও ভারত সফর এবং ২০১২ সালে স্থগিত জিম্বাবুয়ে সফর এতে প্রভাব বিস্তার করে।
প্রথম ওডিআইয়ে পাকিস্তানের স্পিনার ও অল-রাউন্ডার শহীদ আফ্রিদি মাত্র ১২ রানে ৭ উইকেট লাভ করে নিজস্ব সেরা বোলিং করেন। এ বোলিংয়ের ফলে তিনি একদিনের ক্রিকেটের ইতিহাসে দ্বিতীয় সেরা বোলিং করার মর্যাদা লাভ করেন।
আর্মাভির, আর্মেনিয়া
আর্মাভির (Արմավիր), আর্মেনিয়ার পশ্চিমের একটি শহর এবং পৌরসভা, যা আর্মাভির প্রদেশর প্রশাসনিক কেন্দ্র হিসাবে কাজ করে। ১৯৩১ সালে, এটি আর্মেনিয়ান সোভিয়েত সমাজতান্ত্রিক প্রজাতন্ত্র দ্বারা প্রতিষ্ঠিত হয়েছিল। ১৯৮৯ সালের জনগণনা অনুসারের শহরের জনসংখ্যা ছিল ৪৬,৯০০, যা ২০১১ সালে নেমে আসে ২৯,৩১৯ এবং ২০১৬ সালের আনুমানিক হিসাব অনুযায়ী, জনসংখ্যা হল ২৪,৯০০ যা আরও অনেকটা কমে গেছে। ১৯৩১ থেকে ১৯৩৫ সালের মধ্যে শহরটি সরদারপাট নামে এবং ১৯৩৫ থেকে ১৯৯৫ পর্যন্ত হকমেবারিয়ান নামে পরিচিত ছিল। বর্তমানে, আর্মাভির, আর্মেনিয়ান অ্যাপোস্টোলিক চার্চের আর্মাভির ডায়োসিসের আসন।
উৎপত্তি
১৯৩১ সালে সরদারাবাদ নামে প্রতিষ্ঠিত হয়, এই শহর অক্টোবরের বিপ্লবকে সম্মান প্রদর্শন করে ১৯৩১ থেকে ১৯৩৫ সালের মধ্যে হকমেবারিয়ান (মানে অক্টোবরের শহর) নামে পরিচিত ছিল। ১৯৯২ সালে, শহরটি স্বাধীন আর্মেনিয়া সরকার দ্বারা আর্মাভির নামে নামকরণ করা হয়েছিল, যেটি আর্মভির নিকটবর্তী প্রাচীন শহর পর, খ্রিস্টপূর্ব অষ্টম শতকে উরার্তুর রাজা আর্গিশতী প্রথমের দ্বারা প্রতিষ্ঠিত হয়েছিল এবং ৩৩১ খ্রিস্টপূর্বে অরন্টিড রাজবংশের অধীনে আর্মেনিয়া রাজ্যের রাজধানী হয়ে ওঠেছিল।
ভূগোল
আধুনিক শহর আর্মাভির, আরারাত সমভূমির মাঝামাঝি ৮.৫১ বর্গকিলোমিটার এলাকা জুড়ে রয়েছে, যা রাজধানী ইয়েরেভান থেকে ৪৭ কিলোমিটার দূরত্বে অবস্থিত।
আর্মাভির আশেপাশের অঞ্চলটি প্রাচীন আর্মেনিয়ার অন্যতম গুরুত্বপূর্ণ অঞ্চল। শহরটি আর্গিশতিখিনিলি শহরের ৬ কিমি উত্তর-পূর্বে এবং ঐতিহাসিক আর্মাভির ৮ কিমি উত্তরে অবস্থিত। এই অঞ্চলটি প্রাচীন আর্মেনিয়ান রাজ্যের আরাগাতোটন ক্যান্টনের সাথে সম্পর্কিত। এর চারপাশে সরদারপাট, নোরাপাট, মৃগশত, মাইসিসিয়ান ও নরওয়ানসহ অনেক বড় গ্রাম রয়েছে।
জলবায়ু
আর্মাভির জায়গাটিতে তেমন ঠাণ্ডা বা শীত পড়ে না, হালকা শীত এবং গ্রীষ্মকালে ভালোই গরম পরে। জানুয়ারিতে গড় তাপমাত্রা -৩.২ ডিগ্রি সেলসিয়াস এবং যা জুলাই মাসে +২৫ ডিগ্রি সেলসিয়াস হয়ে থাকে। বার্ষিক বৃষ্টিপাতের স্তর প্রায় ৩০৫ মিমি।
জনসংখ্যার উপাত্ত
১৯৩১ সালে শহরটির ভিত্তি স্থাপনের পরে, এটির মূলত জমাকত্থী, শিরাক এবং জঙ্গেজুর থেকে আর্মেনীয়দের দ্বারা জনবহুল হয়ে উঠে। পরবর্তীতে, নিকটবর্তী গ্রামের ইয়াজিদি, কুর্দি এবং অ্যাসিরিয়ানরাও আর্মাভিরে বসতি স্থাপন করে। আর্মেনিয়ার প্রত্যর্পণ প্রক্রিয়ার অংশ হিসেবে ১৯৫০ ও ১৯৬০-এর দশকে ইরান, সিরিয়া ও লেবাননের অনেক আর্মেনিয়ান আর্মাভিরে পুনরায় বসবাস করে ছিল।
সোভিয়েত ইউনিয়নের শেষদিকের বছরগুলোতে, শহরটির জনসংখ্যা ৪৭,০০০-এর কাছাকাছি পৌঁছেছিল। আর্মেনিয়ার স্বাধীনতা এবং অর্থনৈতিক সংকটের পরে, এটি ব্যাপকভাবে হ্রাস পেয়েছে। ২০০১ সালের জনগণনা অনুসারে ৩২,০৩৪, ২০১১ সালে ২৯,৩১৯ এবং ২০১৬ সালের আনুমানিক হিসাব অনুসারে প্রায় ২৯,৯০০ জন বসবাস করে।
২০১৪ সালের ৩০শে মে, নেরক চার্চের শহর সেন্ট গ্রেগরিটি খোলা হয়েছিল এবং এর নামকরণ করা হয়েছিল। ২০১৪ সালে তার উত্তরাধিকারসূত্রে, চার্চ আর্মেনিয়ান অ্যাপোস্টোলিক চার্চের আর্মাভিরের ডায়োসিসের আসন হয়ে উঠেছিল।
শহরে স্বাস্থ্যসেবার জন্য আর্মাভির মেডিক্যাল সেন্টারে ২৮০টি শয্যার ব্যবস্থা আছে।
আনোয়ার উল-হক আহাদি
আনোয়ার উল-হক আহাদি (আগস্ট ১২, ১৯৫১) হচ্ছেন আফগানিস্তানের একজন রাজনীতিবিদ, বর্তমানে আফগানিস্তানের যোগাযোগ ও বাণিজ্য মন্ত্রী হিসেবে দায়িত্ব পালন করছেন।  ডিসেম্বর, ২০০৪ থেকে ৫ই ফেব্রুয়ারি, ২০০৯ পর্যন্ত তিনি দেশটির
অর্থমন্ত্রী হিসেবে দায়িত্ব পালন করেছেন। এটাকে গুরুত্ব দিয়ে আফগানিস্তানের কেন্দ্রীয় ব্যাংক, দা আফগানিস্তান ব্যাংক এর প্রধানের পদ পান। তিনি বিশিষ্ট শিক্ষাবিদ এবং লেখকও।
প্রাথমিক জীবন
আহাদি ১২ই আগস্ট, ১৯৫১ সালে আফগানিস্তানের কাবুল প্রদেশের, সারবিতে জন্মগ্রহণ করেন। তিনি আব্দুল হাকাস এর পুত্র, যিনি একজন পশতুয়ান এবং কাবুল প্রদেশের সারবি জেলার একজন স্থানীয় বাসিন্দা। আহাদি মাস্টার অব বিজনেস এডমিনিস্ট্রেশন (MBA) এবং রাষ্ট্রবিজ্ঞানে Ph.D সম্পন্ন করেছেন নর্থওয়েস্টার্ন বিশ্ববিদ্যালয়-এর স্নাতকোত্তর অনুষদ হতে, শিকাগোর উত্তরে ইভানস্টন, ইলিনয়স-এ। তিনি লেবাননে অবস্থিত আমেরিকান বিশ্ববিদ্যালয় বায়রুত থেকে অর্থনীতি এবং রাষ্ট্রবিজ্ঞান বিষয়ে একটি স্নাতক এবং স্নাতকোত্তর ডিগ্রীও নিয়েছেন।
কর্মজীবন
আহাদি রাষ্ট্রবিজ্ঞান বিষয়ে সহকারী অধ্যাপক হিসেবে যুক্তরাষ্ট্রের নর্থফিল্ড, মিনেসটার, কারল্টন কলেজ এ অধ্যাপনা করতেন, এবং শিকাগোর কন্টিনেন্টাল ইলনার ব্যাংকিং ডিরেক্টরের পদে ১৯৮৫ থেকে ১৯৮৭ পর্যন্ত নিয়োজিত ছিলেন। তিনি প্রভিডেন্স কলেজ, প্রভিডেন্স, রোডে দ্বীপ এর একটি ক্যাথোলিক বিশ্ববিদ্যালয় এর ১৯৮৭ থেকে ২০০২ পর্যন্ত রাষ্ট্রবিজ্ঞানের অধ্যাপক ছিলেন।
তালেবান সরকার অপসারণ এবং কারজাই প্রশাসন ঘটনের পর ২০০১ সালে, আহাদিকে আফগানিস্তানের কেন্দ্রীয় ব্যাংক, দা আফগানিস্তান ব্যাংক এর প্রধানের পদের জন্য নির্বাচিত করা হয়। তার অনেক লেখা যুক্তরাষ্ট্রের একাডেমিক জার্নাল, বইপুস্তক, এবং জনপ্রিয় দৈনিকগুলোতে রয়েছে।
রাজনৈতিক অন্তর্ভুক্তি
আহাদি বর্তমানে আফগান সামাজিক গণতান্ত্রিক পার্টি (আফগান মিল্লাত)র নির্বাচিত নেতা।
মধ্য ফ্লোরিডা বিশ্ববিদ্যালয়
ইউনিভার্সিটি অব সেন্ট্রাল ফ্লোরিডা (ইউসিএফ) হল একটি সরকারি গবেষণা বিশ্ববিদ্যালয়, যার প্রধান বিদ্যাতন ফ্লোরিডার অরেঞ্জ কাউন্টিতে অবস্থিত। মধ্য ফ্লোরিডা জুড়ে ইউসিএফ-এর নয়টি ছোট আঞ্চলিক বিদ্যাতন রয়েছে। এটি ফ্লোরিডার রাজ্য বিশ্ববিদ্যালয় ব্যবস্থার অংশ। ফল, এটি বর্তমানে ২০২১ সালের সেমিস্টারে ৭০,৪০৬ জন শিক্ষার্থী সহ মার্কিন যুক্তরাষ্ট্রের যেকোনো সরকারি বিশ্ববিদ্যালয়ের দ্বিতীয় বৃহত্তম শিক্ষার্থী সংগঠন রয়েছে।
মধ্য ফ্লোরিডা বিশ্ববিদ্যালয় ১৯৬৩ সালে প্রতিষ্ঠিত হয়েছিল এবং ফ্লোরিডার স্পেস কোস্টের কেনেডি স্পেস সেন্টার ও কেপ ক্যানাভেরাল স্পেস ফোর্স স্টেশনে ক্রমবর্ধমান মার্কিন মহাকাশ কর্মসূচিকে সমর্থন করার জন্য কর্মী সরবরাহ করার লক্ষ্যে "ফ্লোরিডা টেকনোলজিকাল ইউনিভার্সিটি" হিসাবে ১৯৬৮ সালে খোলা হয়েছিল। যেহেতু স্কুলের একাডেমিক সুযোগ প্রকৌশল ও প্রযুক্তির বাইরে প্রসারিত হওয়ায়, সেই জন্য ১৯৭৮ সালে ফ্লোরিডা টেকের নাম পরিবর্তন করে "ইউনিভার্সিটি অব সেন্ট্রাল ফ্লোরিডা" রাখা হয়। ইউসিএফ-এর মহাকাশ কর্মসূচির সঙ্গে সংযোগ অব্যাহত, কারণ এটি নাসা ফ্লোরিডা স্পেস গ্রান্ট কনসোর্টিয়ামকে নেতৃত্ব দেয়। প্রাথমিক তালিকাভুক্ত শিক্ষার্থী ১,৯৪৮ জন ছিল; তালিকাভুক্তি শিক্ষার্থী সংখ্যা ২০২২ সালে ১৫৭ টি দেশ, ৫০ টি মার্কিন রাজ্য ও ওয়াশিংটন, ডি.সি. থেকে ৭০,০০০ জন ছাড়িয়ে গেছে।
জুনায়েদ আহমেদ (দ্ব্যর্থতা নিরসন)
জুনায়েদ আহমেদ নামে যেসব ব্যবহার রয়েছে-
পুন্তিয়াস সিলেই
পুন্তিয়াস সিলেই (Puntius sealei) বোর্নিওতে স্থানীয় সাইপ্রিনিড মাছের একটি প্রজাতি যেখানে এটি স্রোত এবং নদী গুলির বাসিন্দা। এই প্রজাতি টিএল ।
মেইটল্যান্ড হথর্ন
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ইংরেজ ক্রিকেটে লন্ডন কাউন্টি দলের প্রতিনিধিত্ব করেন মেইটল্যান্ড হথর্ন। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৮৯৭-৯৮ মৌসুম থেকে ১৯১০-১১ মৌসুম পর্যন্ত মেইটল্যান্ড হথর্নের প্রথম-শ্রেণীর খেলোয়াড়ী জীবন চলমান ছিল। নিজের স্বর্ণালী দিনগুলোয় চমৎকার ও দক্ষ ব্যাটসম্যান হিসেবে সুনাম ছিল তার। কারি কাপে ১৩ খেলায় অংশ নিয়ে ২৩.৩০ গড়ে ৩০৩ উইকেট পেয়েছেন।
১৯০১, ১৯০৪ ও ১৯০৭ - এ তিনবার ইংল্যান্ড গমন করেন। তন্মধ্যে দুইবার বেশ সফলতা পেয়েছিলেন। ১৯০১ সালে ৩৫.০২ গড়ে ১২৬১, ১৯০৪ সালে ৩৭.১৯ গড়ে ১৩৩৯ ও ১৯০৭ সালে ১৬.২২ গড়ে ৫৮৪ রান সংগ্রহ করেছিলেন।
জর্জ লোহম্যানের সুপারিশক্রমে ১৯০১ সালে সালে তাকে জাতীয় দলে অন্তর্ভুক্ত করা হয়েছিল। প্রথম অংশগ্রহণেই ১০৩ রান তুলেন ও ব্যাটিং গড়ে শীর্ষস্থানে আরোহণ করেন। নয়টি প্রথম-শ্রেণীর শতরানের মধ্যে সাতটিই করেছেন ইংল্যান্ডের কাউন্টি দলগুলোর বিপক্ষে। ১৯০১ সালে কেমব্রিজে কেমব্রিজ বিশ্ববিদ্যালয়ের বিপক্ষে ব্যক্তিগত সর্বোচ্চ ২৩৯ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে বারোটি টেস্টে অংশগ্রহণ করেছেন মেইটল্যান্ড হথর্ন। সবগুলো টেস্টই খেলেছেন অস্ট্রেলিয়া ও ইংল্যান্ডের বিপক্ষে। ১১ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯১১ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।
১৯১০-১১ মৌসুমে দূর্বল স্বাস্থ্য নিয়ে অস্ট্রেলিয়া গমন করেন। তবে, এ সফরে তেমন কোন সফলতার স্বাক্ষর রাখতে পারেননি।
১৭ মে, ১৯২০ তারিখে মাত্র ৪২ বছর বয়সে ট্রান্সভাল প্রদেশের জোহেন্সবার্গ এলাকায় মেইটল্যান্ড হথর্নের দেহাবসান ঘটে।
মাদকদ্রব্য
thumb|right|[[হেরোইন, একটি শক্তিশালী মাদক ও নেশাদায়ক।]] নেশাদায়ক পদার্থ বা মাদক বা মাদকদ্রব্য বলতে এমন বস্তুসমূহকে নির্দেশ করা হয় যারা শরীরে প্রবেশ কররে কিছু স্নবয়বিক প্রতিক্রিয়ার উদ্রেক ঘটে এবং পৌণ: পৌণ: এসব দ্রব্য গ্রহণে আগ্রহ জন্মায়। নেশাদায়ক পদার্থের মধ্যে নিকোটিন, মরফিন, হেরোইন, এলএসডি., কোকেইন প্রভৃতি প্রধান।
নেশাদায়ক পদার্থসমূহ স্নায়ুতন্ত্রের স্বাভাবিক কার্যকলাপ ব্যাহত করে। ফলে মানবদেহে নানাধরনের ক্ষতিকর প্রভাব তৈরি করে।
প্রকারভেদ
নেশাদায়ক পদার্থগুলোকে প্রধানত দুইটি ভাগে ভাগ করা যায় :
মধ্যযুগীয় সাহিত্য
মধ্যযুগীয় সাহিত্য একটি বিস্তৃত বিষয়বস্তু। মধ্যযুগে (আনু. খ্রিস্টপূর্ব ৫০০ অব্দে পশ্চিম রোমান সামাজ্যের পতনের ১০০০ বছর থেকে ১৫শ শতাব্দীর শেষের দিকে ফ্লোরেন্তিন রেনেসাঁ শুরুর সময় পর্যন্ত) লিখিত সকল কাজ এই বিষয়ের আওতাধীন। এই সময়ের সাহিত্যে মূলত ধর্মীয় লেখা ও ধর্ম বহির্ভূত কাজসমূহ লিপিবদ্ধ হয়। এছাড়া এই সময়ের সাহিত্যকে উৎস, ভাষা ও ধরন অনুযায়ী বিভিন্ন ভাগে ভাগ করা হয়ে থাকে।
ভাষা
রোমান ক্যাথলিক চার্চের ভাষা লাতিন হওয়ায় পশ্চিম ও মধ্য ইউরোপে এই ভাষার প্রভাব দেখা যায়। কারণ গির্জাসমূহে শিক্ষার প্রধান ভাষা ছিল লাতিন। ফলে মধ্যযুগীয় লেখায় লাতিন ছিল একটি প্রধান ভাষা, যদিও ইউরোপের কিছু স্থানে কখনোই রোমান ভাষা গ্রহণ করে নি। পূর্ব ইউরোপে, যেখানে পূর্ব রোমান সাম্রাজ্য ও পূর্ব গোঁড়াবাদী চার্চের প্রভাব ছিল, সেখানে লেখার ক্ষেত্রে গ্রিক ও প্রাচীন চার্চ স্লাভনিক ভাষার প্রভাব ছিল।
সাধারণ মানুষজন তাদের নিজেদের প্রচলিত ভাষা ব্যবহার করত। কয়েকটি উদাহরণ হল, প্রাচীন ইংরেজি বেউলফ, মধ্য উচ্চ জার্মান নিবেলুনজেনলিড, মধ্যযুগীয় গ্রিক ডিগেনিস আক্রিতাস, প্রাচীন পূর্ব স্লাভিক দ্য টেল অব আইগর্‌স ক্যাম্পেইন, এবং প্রাচীন ফরাসি চানসন দে রোল্যান্ড। এইসব মহাকাব্যসমূহ অজ্ঞাত কোন একজন কবির লেখা হলেও এই বিষয়ে সন্দেহ নেই যে মহাকাব্যসমূহ তাদের পূর্বপুরুষদের মৌখিক বর্ণনা থেকে লিপিবদ্ধ হয়েছে। সেল্টিক ধারা মারি দে ফ্রান্সের ব্রেন্টন লাই, মাবিনজিয়ন, ও আর্থারিয়ান সাইকেল-এ মধ্যে বেঁচে আছে।
অজ্ঞাত
মধ্যযুগীয় অনেক সাহিত্যই অজ্ঞাত রয়ে গেছে। তা শুধুমাত্র সেই সময়ের দলিলপত্র না পাওয়ার কারণেই নয় বরং তা লেখকদের ব্যাখ্যার ধরনের কারণে, যা রোমান্টিক যুগে ও বর্তমান যুগে বিষয়বস্তুসমূহের ব্যাখ্যার মধ্যে পার্থক্য সৃষ্টি করে। মধ্যযুগীয় লেখকগণ ধ্রুপদী লেখক ও গির্জার পাদ্রীদের সম্মান করতেন এবং তাদের মধ্যে নতুন গল্প না লিখে পূর্বের লেখক বা পাদ্রীদের কাছ থেকে শুনা বা পাঠ করা গল্প পুনরায় বলা ও এই গল্পসমূহ বিস্তৃত করার প্রবণতা ছিল। কিংবা তারা কখনো নতুন গল্প লিখলেও তারা তা নিজের বলে দাবী করতে কুণ্ঠিত হতেন। এর ফলে অনেক লেখকদের নাম তেমন গুরুত্ব বহন করে নি এবং এইসব গুরুত্বপূর্ণ কাজসমূহ কোন নির্দিষ্ট নামে লিপিবদ্ধ হয় নি।
জীবনী
জীবনী বিষয়ক সাহিত্য লেখা শুরু হয় ৫ম শতাব্দীতে, অর্থাৎ মধ্যযুগে জীবনী লেখার উদ্ভব হয়। সেসময়ের কিছু জীবনী গ্রন্থ হল প্লুতার্ক রচিত প্যারালাল লাইভস এবং সুয়েতনিয়াস রচিত দ্য টোয়েলভ সিজারস্‌
ধর্মীয়
ধরমতত্ত্ব বিষয়ক কাজই মধ্যযুগের সাহিত্যে প্রভাব বিস্তার করে এবং গ্রন্থাগারে স্থান দখল করে। ক্যাথলিক গির্জার পাদ্রীগণ মধ্যযুগের সমাজের বিদ্বানদের কেন্দ্রবিন্দু এবং তাদের রচিত সাহিত্যই বেশি পাওয়া গেছে। প্রার্থনার নিয়মাবলী সংবলিত অগণিত স্তোত্র এখনো রয়ে গেছে। প্রার্থনার নিয়মাবলী নির্দিষ্ট ছিল না। ফলে সাধারণ ধারণা থেকেও কিছু নিয়মাবলী লেখা হয়েছিল। ধর্ম বিষয়ক পণ্ডিত, যেমন - ক্যান্টারবেরির আনসেম, টমাস আকুইনাস, ও পিঁয়ের আবেলার্দ দীর্ঘ ধর্মতত্ত্ব ও দর্শন বিষয়ক লেখা লিখেন। এছাড়া মার্টিন লুথার গির্জার পাপকে প্রশ্রয় দেয়ার চর্চার বিরুদ্ধে দ্য নাইটি-ফাইভ থিসিস রচনা করেন।
জ্যাকবাস দে ভরাজিন রচিত গোল্ডেন লিজেন্ড সে সময়ে এত জনপ্রিয় হয়ে উঠেছিল যে, বলা হয়ে থাকে তা বাইবেল থেকেও বেশি পাঠ করা হত। আসিসির ফ্রান্সিস একজন বাগ্মি কবি ছিলেন এবং তার ফ্রান্সিস্কান অনুসারীরাও তার কাব্য লিখতেন। দায়েজ ইরে ও স্তাবাত মেতার দুটি গুরুত্বপূর্ণ লাতিন ভাষার ধর্ম বিষয়ক কবিতা। ভিন্নমত পোষণের ক্ষেত্রে গোলিয়ার্ডিক কাব্য (চার স্তবকের ব্যঙ্গকাব্য) ব্যবহার করতেন। পাদ্রী ব্যতীত লিখিত একমাত্র বহুল পঠিত ধর্মীয় রচনা ছিল মিস্ট্রি প্লে - বাইবেলের একটি দৃশ্যের সরণি-বিন্যাস। প্রত্যেকটি মিস্ট্রি প্লে বাইবেলের একেকটি ঘটনার ব্যাখ্যা প্রদান করে। এই নাটকের লেখাগুলো স্থানীয় সমিতি কর্তৃক নিয়ন্ত্রিত হত এবং নাটক নিয়মিত মঞ্চস্থ হত।
মধ্যযুগে ইউরোপে ইহুদি সম্প্রদায়েরও কিছু নামকরা লেখক জন্মগ্রহণ করেন। কর্দবা, স্পেন জন্ম নেওয়া মাইমোনিদেস এবং ফ্রান্সের ট্রয়েজে জন্ম নেওয়া রাশি দুইজন প্রখ্যাত ও প্রভাবশালী ইহুদী লেখক।
ধর্মনিরপেক্ষ
এই সময়ে ধর্মীয় সাহিত্যের মত ধর্মনিরপেক্ষ সাহিত্য এত পরিমাণ লেখা হয় নি, তবুও কিছু বই এখনো পাওয়া যায়। ১১শ শতাব্দী শিষ্ট প্রেম ধারণা প্রসার লাভ করে, বিশেষ করে লাতিন ভাষায়। এছাড়া এই ধারার সাহিত্য রচনায় ফরাসি, স্প্যানিশ, গালিসিয়ান-পর্তুগীজ, কাতালান, প্রভেঙ্কা ভাষা উল্লেখযোগ্য ছিল এবং গ্রিক ভাষার কিছু ভ্রমণপ্রিয় গায়ক তাদের জীবনধারণের জন্য গান গাইতেন। জার্মানিতে মিনিসেঙ্গাররা এই ধারা চলমান রাখে।
প্রাচীন ইংরেজি ধারার মহাকাব্য বেউলফ; জার্মান ধারার মহাকাব্য নিবেলুনজেনলিড; চানসন দে গেস্তে ধারার মহাকাব্য, যেমন - ম্যাটার অব ফ্রান্স সম্পর্কিত দ্য সং অব রোল্যান্ড ও আক্রিটিক গান সম্পর্কিত ডিজেনিস আক্রিটাস; শিষ্ট প্রেম ধারার ম্যাটার অব ব্রিটেন ও ম্যাটার অব রোম সম্পর্কিত রোমান কার্তুজ জনপ্রিয়তা অর্জন করে। রোমান কার্তুজ শুধু বিষয়বস্তুই নয় বরং প্রেম ও বীরত্ব বিষয়ে জোর দেওয়ার কারণে চানসন দে গেস্তে থেকে অনেকটাই ভিন্ন।
মধ্যযুগে রাজনৈতিক কাব্যও লেখা হয়, বিশেষ করে এই যুগের শেষের দিকে। এই সময়ে ভ্রমণ সাহিত্য খুবই জনপ্রিয় ছিল এবং বেশিরভাগই ছিল কাল্পনিক স্থান নিয়ে রচিত। মূলত সাহিত্যগুলো একটি নির্দিষ্ট ছোট অঞ্চলে সীমাবদ্ধ ছিল, যে অঞ্চলের জনগণ কখনো সেই অঞ্চলের বাইরে যায় নি। ফলে তার অন্য কোন স্থানের বর্ণনায় বিনোদন লাভ করত। তবে এক্ষেত্রে তীর্থযাত্রা গুরুত্বপূর্ণ ভূমিকা পালন করে, বিশেষ করে সান্তিয়াগো দে কম্পস্তেলায় যাত্রা। এছাড়া মধ্যযুগের এই তীর্থযাত্রা বিষয়ক গুরুত্বপূর্ণ রচনা হল জিওফ্রে চসার রচিত দ্য ক্যান্টারবেরি টেলস।
মধ্যযুগের ধর্মনিরপেক্ষ ইহুদি লেখকদের মধ্যে অন্যতম হলেন সলোমন ইবন গাবিরল ও ইয়েহুদা হালেভি, তারা দুজনেই ধর্মীয় কবির হিসেবেও পরিচিত।
নারীদের সাহিত্য
মধ্যযুগে নারীরা পুরুষের সমতুল্য না হলেও কয়েকজন নারী তাদের প্রসিদ্ধির জন্য তাদের লেখার দক্ষতা দেখিয়েছেন। নারীরা মূলত ধর্মীয় রচনার মধ্যে সীমাবদ্ধ ছিল, কারণ তা ছিল সবচেয়ে সহজ মাধ্যম। তাদের লেখাসমূহ পাদ্রীগণ প্রতিবেদন, ও প্রার্থনা হিসেবে প্রকাশ করতেন। মধ্যযুগের নারী লেখকদের মধ্যে উল্লেখযোগ্য ছিলেন আসিসির ক্লেয়ার, সুইডেনের ব্রিজেত, ও সিয়েনার ক্যাথরিন।
নারীদের ধর্মীয় চিন্তাধারা প্রচলিত রীতি বহির্ভুত ছিল এবং নরউইচের জুলিয়ান, মেগডেবাগের মেচথিল্ড, ও বিঞ্জেনের হিল্ডেজার্ড রচিত রহস্যঘন দৃশ্যকল্পসমূহ মধ্যযুগীয় সমাজকে চিত্রিত করে যা তৎকালীন ইউরোপের শাসকরা সহজে মেনে নিতে পারেন নি। নারীরাও ধর্মনিরপেক্ষ কিছু প্রভাববিস্তারকারী রচনা লিখেছেন, যেমন মারি দে ফ্রান্স ও ক্রিশ্চিন দে পিজান রচিত শিষ্ট প্রেম ও সমাজ সম্পর্কিত রচনা, যা মধ্যযুগীয় সমাজ ব্যবস্থার চিত্র তুলে ধরে।
ডি এইচ গ্রিনের ২০০৭ সালে রচিত ওম্যান রিডারস্‌ অফ দ্য মিডল এজেস এক্সপ্লোরস্‌ লিটারেসি অ্যান্ড লিটারেচার ইন টার্মস অব ওম্যান ইন মেডিয়েভাল সোসাইটি কাজে তিনি নারীদের সাহিত্য ইতিহাসের প্রতিফলন দেখিয়েছেন। বইটির পর্যালোচনা করে অ্যা র‍্যাডিকেল রিঅ্যাসেসমেন্ট অব ওম্যান্‌স কন্ট্রিবিউশন টু মেডিয়েভাল লিটারেরি কালচার নামে একটি বই রচিত হয়েছে।
রূপক
মধ্যযুগীয় সাহিত্যে কিছু ধরনের মধ্যে রূপক একটি অন্যতম ধরন ছিল। এসময়ে লেখকগণ কোন অবাস্তব বিষয়, ঘটনা ও প্রাসঙ্গিক অনুষঙ্গ বুঝাতে সাহিত্যে রুপকের ব্যবহার করেছেন। প্রথম সার্থক রূপক হিসেবে অউরেলিয়াস ক্লেমেনস্‌ প্রুডেন্তিয়াস রচিত সাইকোমাচিয়া (আত্মার যুদ্ধ) কে ধরা হয়। এছাড়া অন্যান্য উল্লেখযোগ্য রূপকসমূহ হল রোমান্স অব দ্য রোজ, এভরিম্যান, পিঁয়ের্স প্লাউম্যান, রোমান দে ফাউভেল, ও ডিভাইন কমেডি।
নেপাল বার অ্যাসোসিয়েশন
নেপাল বার অ্যাসোসিয়েশন (এনবিএ) হলো নেপাল জুড়ে বিদ্যমান সমস্ত বার ইউনিটের পিতৃ বার অ্যাসোসিয়েশন। ১৯৫৬ সালে প্রতিষ্ঠিত নেপাল বার অ্যাসোসিয়েশন নেপালের আইনি ক্ষেত্রের বিকাশের মৌলিক বিষয়। এটি বার ও বেঞ্চের সম্পর্ক, বিচার বিভাগের স্বাধীনতা, মানবাধিকার, জনগণের আন্দোলন এবং নেপালের আইনি ক্ষেত্রের সামগ্রিক উন্নয়নে গুরুত্বপূর্ণ ভূমিকা পালন করেছে।
এসিসি চ্যাম্পিয়নশিপ
এসিসি চ্যাম্পিয়নশিপ ছিল এশিয়ান ক্রিকেট কাউন্সিল দ্বারা পরিচালিত একটি বাতিল দুই দিনের ক্রিকেট টুর্নামেন্ট যা এর সদস্য দেশগুলির মধ্যে প্রতিদ্বন্দ্বিতা করা হয়।
প্রথম টুর্নামেন্টটি ডিসেম্বর ২০১৪ এ অনুষ্ঠিত হওয়ার কথা ছিল। ২০১৫ আইসিসি ক্রিকেট বিশ্বকাপের জন্য আফগানিস্তান এবং সংযুক্ত আরব আমিরাতের ব্যস্ত প্রস্তুতির সময়সূচীর কারণে এটি বাতিল করা হয়েছিল।
২০১৪ এসিসি চ্যাম্পিয়নশিপ
২০১৪ এসিসি চ্যাম্পিয়নশিপটি এসিসি চ্যাম্পিয়নশিপের প্রথম টুর্নামেন্ট হওয়ার কথা ছিল, যা ৭-১৪ ডিসেম্বর ২০১৪ তারিখে সংযুক্ত আরব আমিরাতে অনুষ্ঠিত হবে। ২০১৪ এসিসি প্রিমিয়ার লিগের শীর্ষ চারটি দল, আফগানিস্তান, সংযুক্ত আরব আমিরাত, নেপাল এবং ওমান চ্যাম্পিয়নশিপের জন্য যোগ্যতা অর্জন করেছিল।
২০১৫ আইসিসি ক্রিকেট বিশ্বকাপের জন্য আফগানিস্তান এবং সংযুক্ত আরব আমিরাতের প্রস্তুতির ব্যস্ততার কারণে, টুর্নামেন্টটি বাতিল করা হয়েছিল।
স্বদেশী আন্দোলন
স্বদেশী আন্দোলন ভারতের স্বাধীনতা আন্দোলনের একটি অংশ। স্বদেশী আদর্শে উদ্বুদ্ধ এই আন্দোলনের প্রধান উদ্দেশ্য ছিল অর্থনৈতিকভাবে ব্রিটিশ শক্তিকে ক্ষতিগ্রস্ত করে ভারত থেকে ব্রিটিশ শাসনের উচ্ছেদসাধন এবং দেশের সামগ্রিক অর্থনৈতিক ব্যবস্থার উন্নতিসাধন। আন্দোলনের রণকৌশলের অন্তর্গত ছিল ব্রিটিশ পণ্য বয়কট এবং দেশীয় শিল্প ও উৎপাদন প্রক্রিয়ার উন্নতিসাধন।
স্বদেশী আন্দোলনের উৎস ছিল ১৯০৫ সালের বঙ্গভঙ্গ-বিরোধী গণজাগরণ। এটি ১৯১১ সাল পর্যন্ত চলেছিলো। এই আন্দোলন ছিল প্রাক-গান্ধী যুগের সফলতম আন্দোলনগুলির অন্যতম। স্বদেশী আন্দোলনের মুখ্য প্রবক্তাগণ ছিলেন অরবিন্দ ঘোষ, রবীন্দ্রনাথ ঠাকুর], লোকমান্য [[বাল গঙ্গাধর তিলক, ও লালা লাজপত রায়। পরবর্তীকালে স্বদেশী রণকৌশলটিকে গ্রহণ করে মহাত্মা গান্ধী এটিকে স্বরাজ-এর আত্মা রূপে বর্ণনা করেন। এটি বাংলায় সবচেয়ে বেশি শক্তিশালী ছিলো এবং এটিকে বন্দে মাতরম আন্দোলনও বলা হতো। গান্ধী, আন্দোলনের উচ্চতম অবস্থায় ব্রিটিশ রাজের অনুগত থাকে।
আলাদিন (চরিত্র)
থাম্ব|জাদুর বাগানে আলাদিন আলাদিন (علاء الدين, ʻআলা উদ-দীন/ ʻআলা আল-দীন) হচ্ছে আরব্য রজনীর গল্পসমূহের মধ্যে বিখ্যাত আলাদিনের আশ্চর্য প্রদীপ গল্পের দুই মূখ্য চরিত্রের একজন (অপরজন জিন)। "আলাদিনের আশ্চর্য প্রদীপ" গল্পটি মিশরীয় প্রেক্ষাপটে লিখা হলেও মনে করা হয় এর আদি উৎস চীন।
চরিত্র স্বরূপ
গল্পে আলাদিন বা আলাদিনকে গরিব ও অনাথ যুবক হিসাবে উপস্থাপন করা হয়েছে। তার বন্ধু ছিল বানর আবু। ঘটনা ক্রমে সে আগ্রবাগ রাজ্যের রাজকন্যা ইয়াসমিনের (লাতিন- Jasmine; জেসমিন) প্রেমে পড়ে যায়। কিন্তু তাকে বিবাহ করার মতো সম্পত্তি আলাদিনের ছিল না। হতাশ আলাদিন 'জাফর' নামক এক কালো জাদুকরের প্ররোচনায় পড়ে একটি গুহায় ঢুকে পড়ে। ওই গুহায় ছিল আশ্চর্য প্রদীপ, যা ঘষলেই একটি জিন বেরিয়ে আসে। জাফর এই প্রদীপটি ব্যবহার করে রাজ্য দখল করতের চেয়েছিল। কিন্তু পরে এই প্রদীপে আলাদিনের হাতের ঘষা লেগে জিন বেরিয়ে আসে, যে আলাদিনকে তিনটি ইচ্ছা পূরণের সুযোগ দেয়। প্রথমে আলাদিন রাজকন্যা ইয়াসমিনকে বিবাহের জন্য রাজকুমার হতে চায়। দ্বিতীয়বার জিন তাকে বিপদে রক্ষা করে। তৃতীয় ইচ্ছায় সে জিনকে স্বাধীন করে দেয়। আলাদিনের বীরত্ব ও গল্পের প্রেক্ষপট পাঠকের হৃদয় জয় করে নিয়েছে।
মিললি সুরোদ
ইতিহাস
আফগানিস্তানের রাজতন্ত্রের সময় আফগানিস্তানের প্রথম জাতীয় সঙ্গীত গৃহীত হয়। এই সঙ্গীতের কোন শব্দ ছিল বলে জানা যায়নি। আফগানিস্তান রাজপরিবার দ্বারা শাসিত থাকা অবস্থায় আফগানিস্তানের দ্বিতীয় জাতীয় সঙ্গীত গৃহীত হয়। ১৯৩০ সালে রচিত এই গানের কথা লেখেন মহম্মদ মুখতার এবং সঙ্গীত রচনা করেছেন মোহাম্মেদ ফারুখ। ১৯৭৩ সালে রাজতন্ত্রের উচ্ছেদ করার পরে, প্রজাতন্ত্রী আফগানিস্তানে তৃতীয় জাতীয় সঙ্গীত গৃহীত হয়। এই গানের কথা দেন আব্দুল রাউফ বেনাওয়া এবং সুর দেন আব্দুল গাফুর ব্রেসনা। সোভিয়েত ইউনিয়ন আফগানিস্তান আক্রমণ পরে ১৯৭৮ সালে চতুর্থ জাতীয় সঙ্গীত গৃহীত হয়। এই গানের কথা লেখেন আফগানিস্তানের বামপন্থী কবি সুলেমান লায়েক এবং সুর দেন জালিল ঘাহলান্দ। কমিউনিস্ট সরকার পরাজিত হলে ১৯৯২ সালে এটি প্রতিস্থাপিত করা হয়। ইসলামী প্রজাতন্ত্রের প্রতিষ্ঠার পর, একটি নতুন সঙ্গীত ১৯৯২ সালে পঞ্চম জাতীয় সঙ্গীত হিসেবে গৃহীত হয়। ১৯১৯ সালে মুজাহেদীন যুদ্ধের গান হিসেবে এর রচনা করা হয়েছিল যার সুর দেন উস্তাদ কাসিম । ১৯৯৯ থেকে ২০০২ সাল অব্দি আফগানিস্তানে তালিবান শাসন চলাকালীন, আফগানিস্তানই ছিল বিশ্বের একমাত্র দেশ যার কোন জাতীয় সঙ্গীত ছিল না, কারণ এই সময়ে তালিবান সরকার আফগানিস্তানে সব ধরনের সঙ্গীত বন্ধ করে দেয়। যখন পরের নতুন সরকার ক্ষমতায় আসে, তখন পুরানো জাতীয় সঙ্গীত পুনর্বহাল করা হয়। কিন্তু ২০০৬ সালে মিললি সুরোদ সঙ্গীতকে জাতীয় সঙ্গীতের মর্যাদা দেওয়া হয়।
লেসবিয়ানের ইতিহাস
নারীদের মধ্যে একে অন্যের প্রতি ভালোবাসা ও যৌন আকর্ষণকে লেসবিয়ানিজ়ম বলে। নারীদের সমকামিতার ঐতিহাসিক তথ্য পুরুষদের চেয়ে অনেক কম কারণ তৎকালীন সময়ে লেখার ক্ষেত্রে পুরুষদের বেশি প্রাধান্য দেওয়া হত।
প্রাচীন গ্রীস
গ্রীক সাহিত্যে নারীদের সমকামিতার খুবই কম উল্লেখ পাওয়া যায়। তাও যা পাওয়া গিয়েছে, সবই পুরুষদের দ্বারা লিখিত, প্রধানত অ্যাথেন্স থেকে। তবে সেই বর্ণনাতেও নারীদের সমকামিতার নিষিদ্ধতা উঠে এসেছে। তৎকালীন সমাজে পুংজননেন্দ্রীয়ের প্রাধান্যে চাপা পড়ে থাকা যৌনতার এইদিকটি বোধগম্য হয়নি লেখকদের।
তবে ব্যতিক্রমী হিসেবে প্রাচীন যুগের দুই কবি স্যাফো ও আল্ক্মানের কথা উঠে আসে। নারীদের একে অন্যের প্রতি আকর্ষণ নিয়ে আল্ক্মান রচনা করেন পার্থেনিয়া। অস্পষ্ট হলেও ইতিহাসবিদদের মতে তা যৌন আকর্ষণের পর্যায় পড়ে। আনুমানিক এইসময়ে রচিত কাব্যে স্যাফো নারী-পুরুষ উভয়কেই ভালোবাসার কথা বলেছেন। স্যাফোর "ওড টু অ্যাফ্রোডাইট"-এ দেবী অ্যাফ্রোডাইটের কাছে নারীদের আকৃষ্ট করার জন্য সাহায্য প্রার্থনা করেছেন কবি। প্লেটোর সিম্পোসিয়ামে "স্পীচ অফ অ্যারিস্টফানেস"-এ সমকামী নারীর উল্লেখ আছে। এছাড়াও আস্ক্লেপায়ডিসের বিদ্রূপাত্মক উক্তিতে লেসবিয়ানদের উল্লেখ আছে, তবে নিজে সমকামী হয়ে সমকামীতার কথা লিখেও নারীদের প্রতি তার এরূপ শ্লেষাত্মক মন্তব্যের কারণ জানা যায়নি।
গ্রীক পুরাণে ক্যালিস্টোর কাহিনীতে আর্টেমিস ও ক্যালিস্টো একে অন্যের প্রেমিকা ছিলেন বলে মনে করা হয়। আমাজনদের কাহিনীকেও লেসবিয়ান কাহিনী রূপে ব্যাখ্যা করা হয়।
কবি স্যাফোর যৌনতা নিয়ে সন্দেহ আছে ইতিহাসবিদদের মনে। অনেকে মনে করেন কবি স্যাফোর মহিলাদের প্রতি আকৃষ্ট ছিলেন। হেলেনীয় যুগের একটি জীবনীমূলক গ্রন্থে স্যাফোকে "জেনাইকেরাস্ত্রিয়া" (যে নারী অন্য নারীদের ভালোবাসে) সম্বোধন করে তার যৌনতা নিয়ে সমালোচনা করা হয়েছে।
স্পার্টান মহিলাদের মধ্যে সমকামিতার প্রমাণ পাওয়া যায়। প্লুটার্কের "প্যারালেল লাইভস"-এর একটি অংশে স্পার্টার লাইকার্গাস-এর জীবনীতে লেখক দাবী করেছেন যে সেখানকার পুরুষদের মতই নারীরা মেয়েদের সঙ্গে যৌন সম্পর্কে লিপ্ত হত।
রোমান সাম্রাজ্য ও গোড়ার দিকের খ্রিষ্টধর্মের
ওভিডের মেটামর্ফোসেসে ইফিস ও ইয়ান্থের লেসবিয়ান প্রেমকাহিনী বিশেষভাবে উল্লেখযোগ্য। ইফিসের মা যখন তাকে গর্ভে ধারণ করেন, তার বাবা এসে মা'কে বলে যায় যে যদি তাদের কন্যাসন্তান হয়, তবে সেই সন্তানকে সে হত্যা করবে। জন্মের পর মা তার এক নিরপেক্ষ নাম রাখেন - ইফিস। সোনালে চুলের কুমারী ইয়ান্থের সাথে তার তেরো বছর বয়সী "ছেলে"র বিবাহ ঠিক করেন বাবা। দুই কন্যার প্রেম সুন্দরভাবে বর্ণনা করেছেন কবি :
তারা ছিল একই বয়সের, দু'জনেই সুন্দরী
নির্মল প্রেমে ভরেছিল দু'টি হৃদয়
এন্টোনি বিভোর
স্যার এন্টোনি জেমস বিভোর (Sir Antony James Beevor) (জন্ম ডিসেম্বর ১৪, ১৯৪৬) একজন ইংরেজ সামরিক ঐতিহাসিক। বিভোর কেনসিংটনে জন্মগ্রহণ করেন।
লেসবিয়ানের ইতিহাস
রোমান সাম্রাজ্য ও গোড়ার দিকের খ্রিষ্টধর্মের
একে অন্যকে পাওয়ার আকাঙ্ক্ষায়।
এন্টোনি বিভোর
দুটি স্বতন্ত্র বিদ্যালয়ে অধ্যয়ন ছাড়াও তিনি ওয়রচেস্টারশ্যরে "অ্যাবারলি হল স্কুল"-এ পড়েন। তারপর হ্যাম্পশ্যর-এর উইনচেসটার কলেজে পড়াশোনা শেষে তিনি রয়েল "মিলিটারি একাডেমি স্যান্ডহার্স্ট"-এ অধ্যয়ন করেন। এখানে তিনি সামরিক ঐতিহাসিক জন কীগ্যান এর অধীনে পড়াশোনা করেন। ১৯৬৭ সালের ২৮ জুলাই তিনি ১১তম হুসার-এ কমিশনপ্রাপ্ত হন। বিভোর ইংল্যান্ড ও জার্মানিতে চাকরি করেন এবং ২৮ জানুয়ারি ১৯৬৯ খ্রি. তারিখে লেফটেন্যান্ট পদে পদোন্নতি লাভ করেন। ১৯৭০ খ্রিস্টাব্দের ৫ অগাস্ট তারিখে তিনি তাঁর কমিশন থেকে পদত্যাগ করেন।
সাম্প্রতিককালে দ্বিতীয় বিশ্বযুদ্ধ বিষয়ক দুটি বই লিখে তিনি খ্যাতি লাভ করেছেন। স্তালিনগ্রাদের যুদ্ধ নিয়ে রচিত প্রথম বইটি বেশ কয়েকটি সাহিত্য পুরস্কার জয় করে। দ্বিতীয় বইটি রুশ সেনাবাহিনীর বার্লিন বিজয়ের বিবরণ।
লেসবিয়ানের ইতিহাস
রোমান সাম্রাজ্য ও গোড়ার দিকের খ্রিষ্টধর্মের
তবে বিবাহ যতই এগিয়ে আসে, ইফিস নিজের ভালবাসাকে বিকট রূপে দেখতে শুরু করে। সেই যন্ত্রণা থেকে তাকে মুক্তি দিতে দেবী আইসিস তাকে পুরুষে রূপান্তরিত করে দেন।
সেনেকা দ্য এল্ডার লিখেছেন যে এক স্বামী তার স্ত্রী ও স্ত্রী'য়ের প্রেমিকাকে হত্যা করে যার অর্থ হল, তৎকালীন সমাজে পুরুষ-নারী ব্যভিচারের চেয়ে নারী-নারী ব্যভিচারকে আরও গুরুতর অপরাধ বলে গণ্য হত। ইয়াম্ব্লিকাসের ব্যাবিলনিয়াকায় এক মিশরীয় রাজকুমারী কাহিনী বর্ণিত আছে যেখানে রাজকন্যা বেরেনাইস এক নারীকে ভালোবাসে বিবাহ করেন।
অ্যাপোক্যালিপ্স অফ পিটার -এ নরকে যাওয়ার শাস্তি দেওয়া হয়েছে গে ও লেসবিয়ানদের।
ধর্মসম্মত বাইবেলের নবনিধানে নারী ও পুরুষদের সমকামিতাকে অপরাধ বলে চিহ্নিত করা হয়েছে।
মধ্যযুগ
মধ্যযুগের ইউরোপে মহিলাদের সমকামিতার প্রতি কড়া দৃষ্টি জ্ঞাপন করে খ্রিষ্টান চার্চ। আয়ারল্যান্ডের সেল্টিক সন্ন্যাসীদের লেখা পেনিটেনশিয়ালস হয়ে যায় সমকামীদের প্রায়শ্চিত্তের নির্দেশাবলী। "পায়ুকামী পুরুষেরা চার বছরের জন্য প্রায়শ্চিত্ত করবে" এমনই হয় তাদের শাস্তি। পেনিটেনশিয়েল থিওডোরিতে বলা হয়েছে, "যদি কোনও নারী অন্য নারীর সঙ্গে সম্পর্ক স্থাপন করে, তবে সে তিন বছরের জন্য প্রায়শ্চিত্ত করবে"। মধ্যযুগের পেনিটেনশিয়াল্গুলির লেখকরা লেসবিয়ান কর্ম বিশেষ আলোচনা করতেন না বা পুং সমকামীতার চেয়ে কম অপরাধ বলে মনে করতেন।
পঞ্চম চার্লসের রাজত্বকালীন পবিত্র রোমান সাম্রাজ্যে যৌন অপরাধের মধ্যে নারীদের সমকামিতাও গণ্য করা হয়।
মধ্যযুগের প্রায় বারোজন লেসবিয়ানের কথা জুডিথ বেনেট দ্বারা লিপিবদ্ধ হয়েছে। এঁদের সকলকেই আদালতে হাজিরা দিতে হয়েছিল, জেলুবন্দী হতে হয়েছিল বা কারোর মৃত্যুদন্ড হয়েছিল।
মধ্যযুগের আরবি সাহিত্যে লেসবিয়ানিজ়মকে বলা হয়েছে জন্মগত। এনসাইক্লোপেডিয়া অফ প্লেসার-এ এক খ্রিষ্টান নারী ও এক আরব নারীর প্রেমকাহিনী বর্ণিত আছে। "ফিরিস্ত্"-এ এমন নারীদের বারোটি কাহিনী আছে যারা কেউই বাঁচতে পারেননি।
ইহুদি মাইমনিদেসের "মিশনে তোরাহ্" একমাত্র মধ্যযুগীয় গ্রন্থ যেখানে লেসবিয়ানদের নিয়ে ইহুদিধর্মের নিয়মকানুন বর্ণিত আছে।
ইংরাজী সাহিত্য ও নাটকে মহিলাদের সমকামিতা এতটাই জনপ্রিয় ছিল যে ইতিহাসবিদরা একে একটি হুজুগ বলেছেন।
আধুনিক যুগের গোড়ার দিকে
আধুনিক যুগের গোড়ার দিকে ইংল্যান্ডে নারীদের সমকামী আচরণ লক্ষণীয় হয়ে ওঠে। এর বিরুদ্ধে নানা ফতোয়া জারি করা হয়। ১৭০৯ সালে প্রকাশিত "দ্য নিউ অ্যাটলান্টিস"-এ ডেলারিভিয়ারে ম্যানলে লেসবিয়ানদের তীব্র শ্লেষে বিদ্ধ করেন। তবে ফ্রিডলি ও ফাদেরমানের কথায়, পুরুষদের সমকামিতা থেকে নারীদের সমকামিতাকে সমাজ অনেক সহানুভূতিশীল দৃষ্টিতে দেখেছিল। সামাজিক কুনজরে থাকা সত্ত্বেও ইংল্যান্ডের আইন লেসবিয়ানদের উপেক্ষা করে। মেরি হ্যামিল্টন ("Female Husband" বা "মহিলা স্বামী") -কে প্রতারণার জন্য বেত্রাঘাত করা হলেও আদালত বা প্রেসের চোখে তিনি কোনো অপরাধ করেননি।
তৎকালীন ইংরাজী সাহিত্য ও নাটকে মহিলাদের সমকামিতাক্র যুক্তিসহ ব্যাখ্যা করার চেষ্টা করা হয়। দ্য নিউ অ্যাটলান্টিস-এ "আসল" লেসবিয়ান তাদেরই বলা হয়েছে, যাদের মধ্যে পুরুষালি ভাব আছে। সমাজের উচ্চ শ্রেনীর মধ্যে লেসবিয়ান প্রবণতার খুব একটা প্রমাণ পাওয়া যায় না। অষ্টাদশ ও ঊনবিংশ শতকের প্রথম ভাগে প্যারিসে ও অষ্টাদশ শতকের অ্যামস্টারড্যামে নর্তকী ও পতিতাদের মধ্যে এই প্রবণতা লক্ষণীয়।
আদি আমেরিকান ইতিহাসে লেসবিয়ানিজ়মের বিরুদ্ধে আইনি পদক্ষেপ নেওয়ার কথা ভাবা হয়েছিল তবে তা কার্যকরী হয়নি। ১৬৩৬ সালে জন কোল্টন সমকামিতাকে মৃত্যুযোগ্য অপরাধ বলে, তাকে "বিকৃত জঘন্যতা"-র আখ্যা দিয়ে সমকামীদের মৃত্যুদন্ড চেয়েছেন। ১৬৬৫ সালে কানেক্টিকাট কলোনি সমকামী পায়ুকামীতার বিরুদ্ধে আইন পাশ করলেও তা কার্যকরী হয়নি। ১৭৭৯-এ থমাস জেফারসন এই অপরাধের শাস্তি অনুসারে পুরুষদের জননক্ষমতা লঙ্ঘন করা ও মহিলাদের নাকে প্রায় এক ইঞ্চি ব্যাসের ফুটো করে দেওয়ার কথা বলেছেন তবে আবারও তা কার্যকরী হয়নি। তবে ১৬৪৯-এ প্লাইমাউথ কলোনিতে সারা হোয়াইট নর্ম্যান ও মেরি ভিন্সেন্ত হ্যামনের বিরুদ্ধে নালিশ করা হয় "বিছানায় একে অন্যের সাথে বিরূপ আচরণের" জন্য। হ্যামনের বয়স ষোলোর নিচে ছিল বলে হয়তো তাকে সতর্ক করে ছেড়ে দেওয়া হয় তবে নর্ম্যানকে দোষী সাব্যস্ত করে জনসমক্ষে তার আর হ্যামনের অসতী আচরণ স্বীকার করতে বলা হয় এবং ভবিষ্যতে এই অপরাধের বিরুদ্ধে সতর্ক করা হয়।
মধ্য-ঊনবিংশ শতাব্দীতে নারীদের মধ্যে গভীর সম্পর্ক তৈরী হলেও পুরুষদের সাথে বিবাহই প্রচলিত ছিল।
নিউ ইংল্যান্ডে "বস্টন বিবাহ" প্রচলিত হয় মহিলাদের মধ্যে যারা পুরুষদের কোনো সাহায্য ছাড়াই একসাথে থাকতে শুরু করেন। ঊনবিংশ শতাব্দীর পরের দিকে ও বিংশ শতাব্দীর গোড়ার দিকে ফ্রান্সের সমাজ, সাহিত্য ও কলায় নারীদের সমকামীতার প্রবণতা দেখা যায়। লা হানিটন ও লা রাট মর্ট্ রেস্তোরাঁগুলি লেসবিয়ানরা পরিচালনা করে। নাটালি বার্নের প্রাইভেট সালোঁ বহু উভকামী ও সমকামী লেখিকাদের আকৃষ্ট করে। এঁদের মধ্যে ছিলেন রোমেন ব্রুক্স, রেনী ভিভিয়েন, কোলেট, জুনা বার্নেস, জের্ট্রুড স্টাইন ও রেডক্লিফ হল্। "আইডিল স্যাফিক"-এ বার্নের প্রেমিকা লিয়ান দি পোগী তাদের প্রেমকাহিনী লিপিবদ্ধ করেন। কোলেট ও তার প্রেমিকা মাটিল্ডা দি মর্নি এক লেসবিয়ান দৃশ্য মঞ্চস্থ করায় তাদের চূড়ান্ত অবমাননার শিকার হতে হয়।
বিংশ শতাব্দীর পরের দিকে ও একবিংশ শতাব্দীর গোড়ার দিকে
১৯৭৪-এ প্রথম লেসবিয়ান এমপি হিসেবে গ্রেট ব্রিটেনের লেবার পার্টির মরিন কলকুহোন আত্মপ্রকাশ করেন।
লেসবিয়ান নারীবাদ ১৯৭০ থেকে ১৯৮০-র মধ্যে প্রভাবশালী হয়ে ওঠে। শার্লট বাঞ্চ, রিতা মে ব্রাউন, এড্রিয়েন রিচ, অড্রি লর্ড, ম্যারিলিন ফ্রাই, মেরি ডেলি, শীলা জেফরিস ও মনিক ঊইটিগ এই বিষয়টি নিয়ে সরব হয়েছিলেন। গে স্বাধীনতা আন্দোলনে লেসবিয়ান নারীত্ববাদের মতবিরোধীতা হয়, নারী ও পুরুষের সমান অধিকার না থাকায়, লেসবিয়ান বিচ্ছিন্নতাবাদ দেখা দেয়। ১৯৭৩-এ লেখা জিল জন্স্টনের 'লেসবিয়ান নেশন'এঁদেরকে অনুপ্রাণিত করে। বিভিন্ন রাজনৈতিক মতের বিরোধীতা হয় আর এই সময়ের উত্তেজনাপূর্বক আলোচনাগুলি লেসবিয়ান সেক্স ওয়ার নামে পরিচিত হয়।
১৯৯২-তে ভীষণ জনপ্রিয়তা লাভ করে লেসবিয়ান অ্যাভেঞ্জারস। নিউ ইয়র্ক সিটিতে শুরু হওয়া লেসবিয়ানদের সমস্যা নিয়ে আরম্ভ এই অভিযান সারা বিশ্বে দ্রুত ছড়িয়ে পড়ে। এইড্স ও গর্ভপাত নিয়ে আন্দোলন করা নারীদের সমকামিতার বিষয়গুলি অমীমাংসিত থেকে যায়। পুরুষতান্ত্রিক এল্জিবিটি সমাজে অদৃশ্য হয়ে থাকা লেসবিয়ানদের নৈরাশ্যের ফলেই এটি এত জনপ্রিয়তা লাভ করে। ১৯৯৩ সালে ওয়াশিংটনে অনুষ্ঠিত এলজিবিটি মার্চের রিপোর্টার ইলোইস সালোল্স এরূপ মন্তব্য পেশ করেছেন।
তথ্যসূত্র
Citations ^ : a b Amer, Sahar (2009). "Medieval Arabic Lesbians and Lesbian-Like Women". Journal of the History of Sexuality. 18 (2): 217. ^ : a b Craft-Fairchild, Catherine (2006). "Sexual and Textual Indeterminacy: Eighteenth-Century English Representations of Sapphism". Journal of the History of Sexuality. 15 (3): 409. ^ : a b Craft-Fairchild, Catherine (2006). "Sexual and Textual Indeterminacy: Eighteenth-Century English Representations of Sapphism". Journal of the History of Sexuality. 15 (3): 408. doi:10.1353/sex.2007.0025. ^ : a b Craft-Fairchild, Catherine (2006). "Sexual and Textual Indeterminacy: Eighteenth-Century English Representations of Sapphism". Journal of the History of Sexuality. 15 (3): 415. ^ : a b Kenneth Borris Same-sex desire in the English Renaissance: a sourcebook of texts, 1470–1650, Routledge, 2004 p. 113 ^ : a b 1993, Eloise Salholz, Newsweek, "The Power and the Pride." Bibliography Boswell, John (1981). Christianity, Social Tolerance, and Homosexuality: Gay People in Western Europe from the Beginning of the Christian Era to the Fourteenth Century. Chicago: University of Chicago Press. pp. 289–90. . Dover, Kenneth James (1978). Greek Homosexuality. Duckworth. .
আরো দেখুন
সমকামী
সমকামী পুরুষ
কল্যাণ ঘোষ
কল্যাণ ঘোষ (জন্ম ৪ নভেম্বর ১৯৪৬) একজন ভারতীয় প্রাক্তন ক্রিকেটার। তিনি ১৯৬৪ থেকে ১৯৭১ সালের মধ্যে বাংলার হয়ে দশটি প্রথম-শ্রেণীর ম্যাচ খেলেন।
ইভো ব্লাই
ইভো ফ্রান্সিস ওয়াল্টার ব্লাই, ডার্নলির ৮ম আর্ল, জেপি, ডিএল (Ivo Bligh; জন্ম: ১৩ মার্চ, ১৮৫৯ - মৃত্যু: ১০ এপ্রিল, ১৯২৭) লন্ডনে জন্মগ্রহণকারী প্রথিতযশা ব্রিটিশ অভিজাত ব্যক্তিত্ব, সংসদ সদস্য ও আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। পাশাপাশি দলের অধিনায়কেরও দায়িত্ব পালন করেছেন। ১৯০০ সাল পর্যন্ত তিনি সম্মানীয় ইভো ব্লাই পদবী ধারণ করেন।
প্রারম্ভিক জীবন
লন্ডনে ব্লাইয়ের জন্ম। ডার্নলির ৬ষ্ঠ আর্ল জন ব্লাই ও চিচেস্টারের ৩য় আর্ল হেনরি পেলহামের কন্যা লেডি হ্যারিয়েট মেরি দম্পতির দ্বিতীয় পুত্র ছিলেন তিনি। এটনে অধ্যয়ন করেন তিনি ও ১৮৮২ সালে কেমব্রিজের ট্রিনিটি কলেজ থেকে স্নাতক ডিগ্রি সম্পন্ন করেন। কেমব্রিজে থাকাকালে বিশ্ববিদ্যালয় পিট ক্লাবের সচিবের দায়িত্বে ছিলেন।
১৯৮৪ সালের বাংলাদেশী চলচ্চিত্রের তালিকা
১৯৮৪ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৫৩টি চলচ্চিত্র মুক্তি পায়।
ইভো ব্লাই
প্রারম্ভিক জীবন
ব্লাই ইংল্যান্ড ও এমসিসি দলের অধিনায়কের দায়িত্ব পালন করেন। ১৮৮২-৮৩ মৌসুমে অস্ট্রেলিয়ার বিপক্ষে অ্যাশেজ সিরিজের সর্বপ্রথম টেস্ট সিরিজে দলের নেতৃত্ব দেন। এছাড়াও ব্লাই কেমব্রিজ বিশ্ববিদ্যালয়ের পক্ষে খেলেন ও ১৮৭৭ থেকে ১৮৮৩ সময়কালে কেন্টের পক্ষে প্রথম-শ্রেণীর ক্রিকেটে অংশগ্রহণ করেন।
১৯০০-০১ মৌসুমে মেরিলেবোন ক্রিকেট ক্লাবের সভাপতি নির্বাচিত হন তিনি। ১৮৯২ ও ১৯০২ সালে কেন্ট কাউন্টি ক্রিকেট ক্লাবের পক্ষে এ দায়িত্বে ছিলেন।
খেলোয়াড়ী জীবন
১৮৭৭ সালে ইংল্যান্ড ও অস্ট্রেলিয়ার মধ্যকার টেস্টের সূত্রপাত ঘটে। এরপর ১৮৮২ সালে ওভালে সফরকারী অস্ট্রেলিয়ার বিপক্ষে মাঙ্কি হর্নবি’র নেতৃত্বে ইংল্যান্ড দল পরাজিত হয়। এরফলে স্পোর্টিং টাইমস সংবাদপত্রে ইংরেজ ক্রিকেটকে ঘিরে বিদ্রুপাত্মক প্রতিবেদন প্রকাশ করে যাতে দেহ পুরোপুরি জ্বলে গেছে ও ছাঁই অস্ট্রেলিয়ায় প্রেরণ করা হয়েছে বলে উল্লেখ করা হয়। পরবর্তী শীতকালীন সফরে অস্ট্রেলিয়া গমন করে ইংল্যান্ড দল ও অ্যাশেজ পুণরুদ্ধারের চেষ্টা চালায়। ব্লাইয়ের দল সফলতা পায়। তিন খেলার অ্যাশেজ সিরিজে ২-১ ব্যবধানে জয়ী হয়। চতুর্থ খেলাটি অ্যাশেজের অন্তর্ভুক্ত ছিল না ও পরাজিত হয়।
টেস্ট সিরিজ জয়ের পর মেলবোর্নের রমণীদের একটি দল সম্মানীয় ইভো ব্লাইকে একটি ছোট লালচে বাদামী বর্ণের পাত্র উপহার দেয়। ছাঁই ভর্তি পাত্রটি বেইল পুড়িয়ে ভরে দেয়া হয়েছিল যা ইংরেজ ক্রিকেটের ছাঁইয়ের প্রতীকিরূপ বহন করে। অ্যাশেজ সিরিজের প্রতীকীরূপে পাত্রটি আসলে দি অ্যাশেজ পরিভাষাটির উৎপত্তি ঘটে। তবে, অ্যাশেজ সিরিজের ট্রফিতে এ পাত্র ব্যবহার করা হয় না ও অ্যাশেজ সিরিজের ট্রফি যে-দলের অনুকূলেই থাকুক না কেন, লর্ডসের এমসিসি জাদুঘরে পাত্রটি রক্ষিত আছে। ১৯৯৮-৯৯ অ্যাশেজ সিরিজ থেকে বিজয়ী দলকে একটি ওয়াটারফোর্ড স্ফটিক ট্রফি প্রদান করা হচ্ছে।
রাজনৈতিক জীবন
জীবনের শেষদিকে ডার্নলিতে বসবাস করতে থাকেন ও ওয়েস্টমিনস্টারে আইরিশদের প্রতিনিধিরূপে নির্বাচিত হন ইভো ব্লাই।
১৯০০ সালে বড় ভাই এডওয়ার্ডের স্থলাভিষিক্ত হয়ে ডার্নলির আর্ল মনোনীত হন। তবে, আইরিশ পদবী ধারণ করলেও স্বয়ংক্রিয়ভাবে লর্ডস সভায় আসন লাভ করেননি। মার্চ, ১৯০৫ সালে নির্বাচনে জয়লাভের পর আইরিশ প্রতিনিধিরূপে সংসদে প্রবেশের সুযোগ লাভ করেন তিনি।
পারিবারিক পদবী লর্ড ডার্নলি ধারণের পর ডেপুটি লেফট্যানেন্ট মনোনীত হন ও কেন্টের শান্তিবিষয়ক বিচারপতি হন। ১৬ জুলাই, ১৯০২ তারিখে দ্য কুইন্স অওনের (রয়্যাল ওয়েস্ট কেন্ট রেজিম্যান্ট) ৪র্থ ভলান্টিয়ার ব্যাটালিয়নের সম্মানসূচক কর্নেলরূপে মনোনীত হন।
ব্যক্তিগত জীবন
৯ ফেব্রুয়ারি, ১৮৮৪ তারিখে অস্ট্রেলিয়ার ভিক্টোরিয়ার বীচওয়ার্থ এলাকার জন স্টিফেন মর্ফি'র কন্যা ফ্লোরেন্স রোজ মর্ফি নাম্নী এক রমণীর পাণিগ্রহণ করেন তিনি। রুপার্টসউড এলাকায় তিনি সঙ্গীত শিক্ষক হিসেবে কর্মরত ছিলেন। তখন তার ভবিষ্যতের স্বামী ব্লাই অস্ট্রেলিয়া সফরে ছিলেন। তাদের দুই পুত্র ও এক কন্যা ছিল:
লর্ড ডার্নলি ১০ এপ্রিল, ১৯২৭ তারিখে ৬৮ বছর বয়সে কেন্টের শর্ন এলাকায় দেহত্যাগ করেন। কেন্টের কোবহাম এলাকার সেন্ট মেরি মাগদালেন চার্চে পারিবারিক সংরক্ষিত জায়গায় তাকে সমাহিত করা হয়।
তার মৃত্যুর পর জ্যেষ্ঠ সন্তান এসমে পারিবারিক পদবী ধারণ করেন। তার স্ত্রী ফ্লোরেন্স স্বামীর মৃত্যুর পর পাত্রটি এমসিসিতে দান করে দেন। ১৯১৯ সালে ব্রিটিশ সাম্রাজ্যের অন্যতম প্রথম ডেমের মর্যাদা লাভকারী ফ্লোরেন্স আগস্ট, ১৯৪৪ সালে মৃত্যুবরণ করেন।
শান্তা রাও
শান্তা রাও (১৯৩০-২৮ ডিসেম্বর ২০০৭) একজন উল্লেখযোগ্য ভারতীয় নৃত্যশিল্পী। তিনি ভরতনাট্যমের প্রকাশক ছিলেন এবং কথাকলি ও কুচিপুডিও অধ্যয়ন করেছিলেন।
তিনি ভারত সরকার কর্তৃক ১৯৭১ সালে পদ্মশ্রী পুরষ্কারে ভূষিত হয়েছিলেন। এবং ভারতের সঙ্গীত, নৃত্য ও নাটকে অবদানের জন্য সঙ্গীত নাটক একাডেমী কর্তৃক ১৯৭০ সালে সঙ্গীত নাটক একাডেমী পুরস্কার, এবং মধ্য প্রদেশ সরকার ১৯৯৩-৯৪ সালে শাস্ত্রীয় নৃত্যে তার অবদানের জন্য কালীদাস সম্মান প্রদান করে।
জন্ম ১৯৩০ সালে মঙ্গলোরে, এবং মুম্বই ও বেঙ্গালুরুতে থাকতেন। তিনি ২৮ ডিসেম্বর ২০০৭ সালে বেঙ্গালুরুরের মল্লস্বরামে তাঁর বাড়িতে মারা যান।
সেইক্স
থাম্ব|300x300পিক্সেল|হ্যালসিওন ছেড়ে সেইক্স চলে যাচ্ছে (ফ্রান্স, ১৫ শতাব্দী) থাম্ব|300x300পিক্সেল|ঝড়ে সেইক্সের মৃত্যু, মেটামরফোসেস কবিতায় বর্ণিত কাহিনীর চিত্রায়ন গ্রিক পুরাণে, সেইক্স (Κήϋξ) ছিলেন ফসফোরাসে র পুত্র এবং থেসালি র রাজা। তার সাথে অ্যালকিওনের বিয়ে হয়েছিল। তারা একসঙ্গে সুখে দিনাতিপাত করছিলেন। কেউ কেউ তাদের জিউস আর হেরা বলে ডাকতে লাগল। এতে জিউস ক্ষুব্ধ হয়ে যান, তাই যখন সেইক্স সাগরে ছিলেন জিউস তার জাহাজের উপর বজ্রপাত ঘটান। সেইক্স ছায়ামূর্তি হয়ে অ্যালকিওনের কাছে আসেন নিজের নির্মম পরিণতির কথা শুনাতে, শোকে কাতর হয়ে অ্যালকিওনে সমুদ্রের বুকে ঝাঁপিয়ে পড়ে আত্মহত্যা করেন। এই দৃশ্য দেখে দেবতারা দয়াপরবশত তাদের দুইজনকে হ্যালসিওন পাখিতে পরিণত করে দেন। বলা হয় যে সমুদ্র যখন শান্ত হয় তখন হ্যালসিওন পাখিরা ঘর বাঁধে, কেননা তারা উভয়ই সমুদ্রে ডুবে মারা যায়।
শ্যামচি আই (চলচ্চিত্র)
শ্যামচি আই হল প্রহ্লাদ কেশব আত্রে পরিচালিত ১৯৫৩ সালের ভারতীয় মারাঠি ভাষার নাট্য চলচ্চিত্র। এটি সানে গুরুজীর একই নামের মারাঠি ভাষার বই অবলম্বনে নির্মিত। এতে শ্রেষ্ঠাংশে অভিনয় করেন দমুঅন্না জোশি, বনমালা ও মাধব বঝে। চলচ্চিত্রটি ১ম জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে স্বর্ণকমল পুরস্কার লাভ করে।
সেইক্স
ওভিদ এবং হাইজিনাস উভয়ই সেইক্স এবং অ্যালকিওনের মৃত্যুর আগের এবং পরের ঘটনা লিপিবদ্ধ করেছেন। মৃত্যুর আগের অংশে উঠে এসেছে তাদের জুটিকে জিউস এবং হেরা বলে ডাকা - জিউসের ক্রোধ এবং মৃত্যুর পর হ্যালসিওন পাখি হিসেবে তাদের দিনাতিপাতের কথাও উঠে এসেছে। তারা দুজনই "হ্যালিসিওন দিন", শীতের যে সাতদিনে ঝড় হয় না, তার উৎস খুঁজেছেন। তারা উভয়ই ব্যক্ত করেছেন এই সাতদিন হল সেই দিনগুলো যখন অ্যালকিওনে বাসা বেঁধে ডিম পাড়ে, তার পিতা আইওলুস, বায়ু দেবতা, বাতাস আটকে রেখে সমুদ্র শান্ত এবং নিস্তরঙ্গ রাখেন যাতে অ্যালকিওনে নিশ্চিন্তে এবং নিরাপদে তার কাজ করতে পারে। সেই থেকে এই শব্দগুচ্ছ শান্ত সময় বোঝাতে ব্যবহৃত হয়।
এই কাহিনী সংক্ষেপে ভার্জিল দ্বারাও বর্ণিত হয়েছে, তবে তাতে জিউসের ক্রোধের অংশটুকু বাদ পড়েছে।
ট্যাকিওমিতি
ট্যাকিওমিতি (গ্রীক ভাষায় "দ্রুত পরিমাপ") একটি দ্রুত ভূমি জরিপ পরিচালনা ব্যবস্থা, যার দ্বারা ভূপৃষ্ঠের একে অপরের সাথে সম্পর্কিত বিন্দুসমূহের অনুভূমিক এবং উল্লম্ব অবস্থানসমূহ নির্ধারণ করার জন্য চেইন বা টেপ অথবা একটি পৃথক লেভেল যন্ত্র ব্যবহার করা হয় না। পূর্বে বিন্দু চিহ্নিত করার জন্য নিযুক্ত খুঁটির পরিবর্তে একটি লাঠির অনুরূপ একটি লেভেল স্টাফ ব্যবহৃত হয়। এটি বেস বা পা থেকে উচ্চতাসহ চিহ্নিত করা হয় এবং ব্যবহৃত ট্যাকিওমিটারের গঠণ অনুযায়ী অংশাঙ্কিত হয়।
অনুভূমিক দূরত্বটি স্টাফের উপর দুটি সু-সংজ্ঞায়িত বিন্দুর এবং তাদের মধ্যে জ্ঞাত উল্লম্ব দূরত্বগুলির মধ্যে অন্তর্ভুক্ত উল্লম্ব কোণ থেকে অনুমিত করা হয়। বিকল্পভাবে, দুটি স্থির স্টেডিয়া দাগ দ্বারা দূরবীক্ষণ যন্ত্রের ডায়াফ্রাম (রেটিকেল) এ স্টাফের পাঠ নির্দেশিত হয়। উচ্চতার পার্থক্যটি নিম্নমুখী কোণ থেকে বা স্টাফের উপর একটি নির্দিষ্ট পয়েন্টের উচ্চতা এবং ইতিমধ্যে প্রাপ্ত অনুভূমিক দূরত্ব থেকে গণনা করা হয়। দিগংশ কোণটি পূর্বে নির্ধারন করা হয়।সুতরাং স্টাফ ধরে রাখার জন্য লোকের বাইরে কোন সরঞ্জাম এর সহায়তা ছাড়াই উলম্ব এবং অনুভূমিক উভয়ভাবে বিন্দুটি শনাক্ত করতে পর্যবেক্ষক দ্বারা নির্ধারিত ট্যাকিওমিটার কেন্দ্রীক সমস্ত পরিমাপ প্রয়োজনীয়।
পশ্চিমা দেশগুলিতে, ট্যাকিওমেট্রি মূলত জরিপের ক্ষেত্রে ঐতিহাসিক আগ্রহের কারণ, কেননা বর্তমানে পেশাদার পরিমাপ সাধারণত টোটাল স্টেশন ব্যবহার করে এবং উপাত্ত সংগ্রহকারীদের দ্বারা লিপিবদ্ধ করা হয়। জিএনএসএস ব্যবহার করে স্থানের অবস্থানগুলিও নির্ধারিত হয়। ঐতিহাসিক পদ্ধতি এবং যন্ত্রগুলি এখনও বিশ্বের অনেক অঞ্চলে এবং প্রাথমিকভাবে সমীক্ষক নন এমন ব্যবহারকারীদের দ্বারা ব্যবহৃত হয়।
ট্যাকিওমিটার
ট্যাচিমিটার বা ট্যাকিওমিটার হল এক প্রকার থিওডোলাইট যা দ্রুত পরিমাপের জন্য ব্যবহৃত হয় এবং বৈদ্যুতিন বা বৈদ্যুতিন-অপটিক্যালি লক্ষ্য দূরত্ব নির্ধারণ করে। কর্মের নীতিগুলি রেঞ্জফাইন্ডারগুলির মতো।
স্টেডিয়া পরিমাপ
সমীক্ষায় টেকিওমেট্রির অন্যান্য প্রকারের মধ্যে থিয়োডোলাইটস বা প্লেন-টেবিল আলিডেডগুলির সাথে স্টেডিয়া রডের ব্যবহার অন্তর্ভুক্ত রয়েছে। এগুলি স্টেডিয়া রডের (স্টেডিয়া অন্তর) দুটি পয়েন্টের মধ্যে দূরত্ব পরিমাপ করার জন্য যন্ত্রের রেটিকেলের স্টেডিয়া চিহ্নগুলি ব্যবহার করে। এটি স্টেডিয়া ইন্টারভাল ফ্যাক্টরের সাথে স্টেডিয়া অন্তরকে গুণ করে স্ট্যাডিয়া রডটিতে যন্ত্র থেকে দূরত্বে রূপান্তরিত হয়। স্টেডিয়া রডটি যদি যন্ত্রের মতো একই উচ্চতায় না থাকে,তবে যন্ত্র এবং রডের মধ্যে উচ্চতার কোণের জন্য মানটি সংশোধন করতে হবে।
দূরত্ব নির্ণয়ে সর্বাধিক ব্যবহৃত সূত্রটি হল:
d = ks + c
এখানে, s হল স্টেডিয়া অন্তর (শীর্ষ বিরতি ও নিম্ন বিরতির অন্তর); k এবং c গুণক এবং যোগমূলক ধ্রুবক । সাধারণত,গণনা সহজতর করার জন্য k = 100 এবং c = 0 ধরে এই যন্ত্রটি তৈরি করা হয়।
সাবটেন্স বার
ট্যাকিওমেট্রিতে ব্যবহৃত অন্য যন্ত্রটি হল সাবটেন্স বার। এটি একটি অনমনীয় রড, সাধারণত স্থির দৈর্ঘ্যের (সাধারণত দুই মিটার) হিসাবে ইনভারের মতন তাপমাত্রা পরিবর্তনের জন্য সংবেদনশীল কোনও উপাদান থাকে।সাবটেন্স বারটি স্টেশনের একটি ত্রিপডের উপরে বসানো হয় যেখানে দূরত্বটি পছন্দসই। এটিকে লেভেল করা হয় এবং দন্ডে একটি ছোট টেলিস্কোপ বারটি কোণ পরিমাপক স্টেশনে দৃষ্টির লাইনের সাথে লম্বিত করতে সক্ষম করে।